Diari Oficial de la Generalitat Valenciana


Sumari del DOGV 7644, del 27-10-2015 (2015/8645)

DECRET 187/2015, de 23 d'octubre, del Consell, pel qual s'autoritza la implantació i supressió d'ensenyaments universitaris oficials de grau en la Universitat de València - Estudi General.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7644

Data del DOGV
:   27-10-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/8645


Data del document
:   23-10-2015

Organisme emissor
:   Conselleria d'Educació, Investigació, Cultura i Esport

Tipus de document
:   Decret

Descriptors 

:   * Conselleria d'Educació, Investigació, Cultura i Esport
    * Universitat de València
    * centre d'ensenyament

DECRET 187/2015, de 23 d'octubre, del Consell, pel qual s'autoritza la implantació i supressió d'ensenyaments universitaris oficials de grau en la Universitat de València - Estudi General. [2015/8645]  
La Universitat de València - Estudi General ha sol·licitat autorització per a impartir el títol de grau en Ciències Gastronòmiques. Així mateix, ha sol·licitat la supressió de l'ensenyament oficial del títol de grau en Finances i Comptabilitat al centre adscrit Florida Universitària, autoritzat pel Decret 176/2010, de 22 d'octubre, del Consell.  
El Consell Valencià d'Universitats i de Formació Superior va ser informat de la proposta d'implantació i supressió dels ensenyaments en la sessió de 26 de març de 2015.  
L'Agència Valenciana d'Avaluació i Prospectiva (AVAP) n'ha emés l'informe preceptiu del grau en Ciències Gastronòmiques.  
El pla d'estudis corresponent ha sigut verificat pel Consell d'Universitats.  
Per això, vistos els articles 8.2 i 35.2 de la Llei Orgànica 6/2001, de 21 de desembre, d'Universitats; l'article 3.3 del Reial Decret 1393/2007, de 29 d'octubre, pel qual s'estableix l'ordenació dels ensenyaments universitaris oficials; i l'article 37 de la Llei 4/2007, de 9 de febrer, de la Generalitat, de Coordinació del Sistema Universitari Valencià, a proposta del conseller d'Educació, Investigació, Cultura i Esport i amb la deliberació prèvia del Consell, en la reunió del dia 23 d'octubre de 2015,  
  
  
DECRETE  
  
Article 1. Autorització d'ensenyaments  
S'autoritza la Universitat de València - Estudi General per a implantar, en el curs 2015-2016, els ensenyaments conduents a l'obtenció del títol oficial de grau en Ciències Gastronòmiques, amb 50 places de nou ingrés.  
  
Article 2. Supressió d'ensenyaments  
S'autoritza a la Universitat de València - Estudi General la supressió de l'ensenyament oficial del títol de grau en Finances i Comptabilitat al centre adscrit Florida Universitària, autoritzat pel Decret 176/2010, de 22 d'octubre, del Consell. El centre adscrit Florida Universitària no oferirà docència ni en primer ni en segon curs, i els alumnes disposaran de dues convocatòries per curs acadèmic durant dos anys, tal com estableix la normativa. L'extinció total de la titulació de grau en Finances i Comptabilitat finalitzarà en el curs acadèmic 2018-2019.  
  
  
Article 3. Inscripció en el registre i efectes  
El Ministeri d'Educació, Cultura i Esport serà informat de la present autorització a l'efecte que eleve al Govern la proposta per a l'establiment del caràcter oficial del títol i la seua inscripció en el Registre d'Universitats, Centres i Títols (RUCT), d'acord amb el que disposa l'article 26 del Reial Decret 1393/2007, de 29 d'octubre, pel qual s'estableix l'ordenació dels ensenyaments universitaris oficials.  
  
  
Article 4. Publicació del pla d'estudis  
Tal com preveu l'article 35.4 de la Llei Orgànica 6/2001, de 21 de desembre, d'Universitats, el rector o la rectora de la universitat, una vegada que el Govern haja aprovat el caràcter oficial del títol, ordenarà la publicació del pla d'estudis en el Boletín Oficial del Estado i en el Diari Oficial de la Comunitat Valenciana.  
  
Article 5. Seguiment  
Durant el curs acadèmic 2016-2017, l'Agència Valenciana d'Avaluació i Prospectiva (AVAP) portarà a terme el seguiment del compliment del pla d'estudis verificat pel Consell d'Universitats, tret que la data de la verificació inicial del títol implique que en aquest curs haja de renovar-se'n l'acreditació.  
  
Article 6. Renovació de l'acreditació del títol  
Abans del transcurs de sis anys, a comptar des de la data de la verificació inicial o des de l'última acreditació, els títols universitaris oficials de grau hauran de renovar l'acreditació en els termes que estableixen els articles 24.2 i 27 bis del Reial Decret 1393/2007, de 29 d'octubre, pel qual s'estableix l'ordenació dels ensenyaments universitaris oficials.  
  
  
Article 7. Expedició del títol  
Els títols universitaris seran expedits, en nom del rei, pel rector o la rectora de la universitat, d'acord amb el que estableix la normativa vigent.  
  
  
DISPOSICIONS ADDICIONALS  
  
Primera. Limitació de la despesa  
La implantació i el desplegament d'aquest decret no podrà tindre cap incidència en la dotació de tots i cada un dels capítols de despesa assignada a la Conselleria d'Educació, Investigació, Cultura i Esport, i en tot cas haurà de ser atesa amb els mitjans personals i materials de la Universitat de València -Estudi General.  
  
Segona. Facultats d'aplicació i execució  
Es faculta el conseller d'Educació, Investigació, Cultura i Esport per a l'aplicació i execució del present decret.  
  
  
DISPOSICIÓ FINAL  
  
Única. Eficàcia  
El present decret tindrà efectes a partir de l'endemà de ser publicat en el Diari Oficial de la Comunitat Valenciana.  
  
València, 23 d'octubre de 2015  
  
El president de la Generalitat,  
XIMO PUIG I FERRER  
  
El conseller d'Educació, Investigació, Cultura i Esport,  
VICENT MARZÀ IBÁÑEZ